b'\n_START_ARTICLE_\nRepulse Bay (Nunavut)\n_START_PARAGRAPH_\nRepulse Bay\xc2\xa0; (bokstavelig: m\xc3\xa5kenes hvileplass\') er en bukt og en Inuit-landsby ved Hudson-bukta i Kivalliq-regionen i Nunavut, Canada.\n_START_SECTION_\nBukten\n_START_PARAGRAPH_\nRepulse Bay ligger i den nordlige ende av Roes Welcome Sound som skiller Southampton Island fra Canada. P\xc3\xa5 \xc3\xb8stsiden av Repulse Bay Frozen Strait ligger Foxe Channel\n_START_SECTION_\nBeliggenhet og fauna\n_START_PARAGRAPH_\nLandsbyen ligger n\xc3\xb8yaktig p\xc3\xa5 Polarsirkelen p\xc3\xa5 nordkysten av Repulse Bay og p\xc3\xa5 sydsiden av  Rae-sundet. Transport til omr\xc3\xa5der foreg\xc3\xa5r vanligvis med fly og en \xc3\xa5rlig b\xc3\xa5tforbindelse. Naujaat har et dyreliv som omfatter isbj\xc3\xb8rn, caribou, seler, hvaler og hvalross. Det er ogs\xc3\xa5 om lag hundre fuglearter i omr\xc3\xa5det som omfatter to falk-arter, gyrfalk og peregrinefalk.\n_START_SECTION_\nHistorie\n_START_PARAGRAPH_\nNaujaat er oversatt med  "m\xc3\xa5kenes gjemmested" eller "m\xc3\xa5kenes hvilested" navnet er gitt etter en klippe, 5\xc2\xa0km (5\xc2\xa0000\xc2\xa0m) mot nord hvor m\xc3\xa5kene kommer fra syd hver sommer for \xc3\xa5 hekke. Naujaat ble f\xc3\xb8rst bes\xc3\xb8kt av europeere p\xc3\xa5 1740-tallet og sent p\xc3\xa5 1800-tallet ble det en popul\xc3\xa6r fangstplass for amerikanske og skotske hvalfangere. Mange lokale Naujaat Inuitter arbeide om bord p\xc3\xa5 disse hvalb\xc3\xa5ter fra syd. Selv om det er mange teorier om opprinnelsen til det engelske navnet "Repulse Bay," kommer det trolig fra Christopher Middleton som lette etter Nordvest-passasjen i 1742 og oppdaget at bukten ikke var noen vei ut av Hudson-bukten, men heller en blindvei, (en cul-de-sac) Han sies \xc3\xa5 ha kalt den for Bay of Repulse, (bukten hvor jeg ble sk\xc3\xb8vet ut). Andre igjen tror at navnet kommer fra en engelsk b\xc3\xa5t p\xc3\xa5 1700-tallet som het Repulse og som bes\xc3\xb8kte omr\xc3\xa5det. Hudson\'s Bay Company \xc3\xa5pnet en handelsstasjon i Repulse Bay omtrent i 1916 og i 1923 \xc3\xa5pnet et rivaliserende handelskompani Revillon Freres en post der. En romersk katolsk misjonstasjon ble bygget der i 1932. I 1999 ble omr\xc3\xa5det en del av Kivalliq-regionen.\n_START_SECTION_\nNaujaat (Repulse Bay) i dag\n_START_PARAGRAPH_\nEtter folketellingen i 2006 var folketallet 748 og folketallet \xc3\xb8ker. Naujaat-samfunnet fortsetter \xc3\xa5 basere sin livsf\xc3\xb8rsel p\xc3\xa5 tradisjonell selfangst, fiske og jakt. De baserer ogs\xc3\xa5 sitt levebr\xc3\xb8d p\xc3\xa5 turisme. Naujaat er kjent for sine Inuit-kunstnere, spesielt treskj\xc3\xa6rere, typiske arbeider er sm\xc3\xa5 realstiske dyrefigurer,  s\xc3\xa5 vel som smykker.'